'Kaper' skiet glo homself om weg te kom | Maroela Media
'Kaper' skiet glo homself om weg te kom
Paramedici van EMER-G-MED by die verdagte. Foto: Facebook
'n Vermeende kaper het homself glo Woensdag in Johannesburg in die keel geskiet in 'n poging om nie deur die polisie in hegtenis geneem te word nie.
Ao. Moses Maphakela, 'n polisiewoordvoerder, sê die voorval het omstreeks 11:30 in Bramley naby Sandton plaasgevind.
Die gewapende verdagte het probeer om 'n voertuig te kaap deur aan 'n motoris se ruit te klop. Die motoris het geweier om die voertuig se deur oop te maak, waarna die verdagte 'n Ford Fiesta gekaap het, berig mysandton.co.za.
Die verdagte het met die Fiesta van die toneel probeer wegjaag, met die polisie kort op sy hakke. Hy het toe teen die aankomende verkeer in gery en teen 'n Toyota Quantum gebots. "Die verdagte het uit die voertuig gespring en te voet verder probeer vlug. Die polisie het hom agterna gesit," het Maphakela gesê. "Toe die verdagte besef die polisie haal hom in, het hy homself in die keel geskiet."
Paramedici van EMER-G-MED het die verdagte op die toneel gestabiliseer en in 'n kritieke toestand na die Charlotete Mazeke-hospitaal geneem, waar hy onder polisiebewaking is.
"Die polisie het op 'n vuurwapen en die gekaapte voertuig beslag gelê," het Maphakela gesê.
Man kry 12 jaar ná hy kind met bylsteel doodslaan
Dis eintlik n jammer die boef het misluk nou moet die belastingbetaler vir sy hospitaalonkoste betaal en baie mense wat maande lank wag vir n operasie is nou n bed kwyt.